cyanic-selkie/wikianc huggingface dataset:
Jordfeilbryter
En jordfeilbryter er en enhet som installeres på en elektrisk installasjon for å overvåke lekkasjestrømmer mot jord. Den fungerer ved at den sammenlikner matestrømmen med returstrømmen. Er returstrømmen mindre enn matestrømmen betyr det at noe av strømmen går til jord og om lekkstrømmen overstiger innstilt verdi på jordfeilbryteren vil den slå ut og koble ut installasjonen det er oppdaget jordfeil i.
Formål
Jordfeilbrytere er laget for å beskytte mennesker, dyr og materiell mot dødelige eller skadelige strømmer mot jord ved å kutte strømtilførselen dersom tilgjengelige flater på apparater og installasjoner blir strømførende.
I strømkurser i bolig og bygg pleier det å følge en jordleder som skal lede eventuelle lekkasjestrømmer til jord slik at jordfeilbryteren skal kunne oppdage feilen før et menneske eller et dyr kommer nær flater som ved en jordfeil i apparatet har blitt spenningsførende. Som for eksempel en vaskemaskin. Faktisk er jording av alle delene av en elektrisk installasjon i bygg bygd etter 1990 påkrevd i henhold til forskriftene.
En jordfeil er en feil som oppstår ved at en eller flere av strømlederne kommer i kontakt med deksler, chassie eller utsidepaneler på et apparat som er lett for brukeren å berøre. Disse flatene skal ikke være strømførende.
Jordfeilbrytere er som regel dimensjonert for hvor mye et menneske kan tåle å få igjennom seg før kroppen vil ta skade. Dette er litt over 30mA og de fleste jordfeilbrytere slår da ut ved maks 30mA lekkasjestrøm mot jord.
Jordfeilvarsling er måling av differansestrøm, som følge av jordfeil. Dersom summen av strømmer i begge retninger gjennom én fas er ulik fra null, måles differansen som jordfeil. Alarmgrenseverdier for jordfeilstrømmer i 400V TN nett, settes normalt til 100mA, med en prealarm på 50% av beredskapsalarm. Måleprinsipp til grunn for varslingen kan være RMS eller True RMS. RMS baserer seg på peak verdier under en kurveform, multiplisert med 1/√2. True RMS analyserer oppbygningen av deformerte strøm og spenningskurver ved hjelp av Fourieranalyse. Jordfeilvarsling med True RMS, kan i motsetnning til varsling med standard RMS, bestemme individuelle verdier for harmoniske strømmer av høyere orden. Denne typen varsling kan benyttes for jordet nett, TN-S, TN-C-S eller TT.
Forskriftene
Jordfeilvern (Jordfeilbrytere) er påkrevd i alle rom i en bolig, institusjon, skole etc på kurser ikke over 25A og utendørs kurser ikke over 32A sikringsstørrelse. Men det er under visse omstendigheter at man kan unnlate bruk av jordfeilvern av praktiske årsaker. Det kan for eksempel by på problemer om man bruker jordfeilvern på en kurs som skal forsyne et kjølelager. Så lenge man ivaretar sikkerheten mot berøring av spenningsførende deler (ved å følge alternative regler i normene) så kan man unnlate bruk av jordfeilvern.
Ifølge NEK 400 i Norge er det en rekke karakteristikker som er påkrevd på jordfeilvern:
På installasjoner som er installert i rom der mennesker oppholder seg så skal utløserstrømmen bli satt til 30mA og utkoblingen skal skje senest 0.4 sekunder etter at jordfeilen har oppstått. Der det er 400V mellom fase og jord skal utkoblingen skje senest etter 0.2 sekunder siden spenningen her vil gjøre større skader enn der det er 230V til jord (se montørhåndboka NEK400:2010 side: 98). Derfor skal jordfeilvern være av 0.8s type for 230V IT anlegg og 0.4s type for 400V TN anlegg. I installasjoner som er felles jordet med ventilasjonsanlegg, røranlegg eller andre metalliske konstruksjoner så skal det uansett være jordfeilvern på samtlige kurser som er i nær forbindelse. Dette er for å hindre at jordfeilen skal være en livsfare for et stort område som omfattes av et slikt anlegg.
Det er også fastsatt i normene at et jordfeilvern skal være utstyrt med en testknapp. Denne er til for å teste utkoblingsfunksjonen i bryteren og for å smøre utkoblingsmekanismene. Den fungerer ved å slippe litt av strømmen på den ene fasen forbi følerspolen. Følerspolen vil da merke ubalanse og tro at noe er galt og den vil løse ut. Man simulerer altså her en jordfeil. Beboerne bør selv teste jordfeilvernet (jordfeilbryteren) i boligen en gang hver måned ved å trykke inn testknappen. Jordfeilvernet skal da hoppe ned i AV posisjon. Vær forberedt på at spenningen blir borte på den aktuelle kursen når du tester jordfeilbryterne.
Elektroinstallatører og elektrikere tester jordfeilbryterne med en spesiell installasjonstester for å teste om jordfeilvernet faktisk løser ut under 30mA.
I nye hus bygd i Norge har det vært påkrevd med jordfeilbryter på strømkurser til våtrom siden 1991.
Prinsipiell virkemåte
Prinsippet er enkelt. Hvis man tar to rør med vann som skal gå gjennom en radiator, så vil det ene røret føre vann inn i radiatoren, mens det andre røret vil føre vann ut. Om man sammenlikner summen av vann inn med summen av vann ut, så vil man finne ut om radiatoren lekker. Er begge verdiene like, så lekker den ikke. Om det går mer vann inn enn det kommer ut, så lekker den. Apparatet som kan få jordfeil er her prinsipielt det samme som radiatoren.
Faktisk virkemåte
En jordfeilbryter består av en metallring med en «følerspole» rundt som alle fasene og eventuelt null-lederen går gjennom. Når det ikke er jordfeil vil det være en perfekt balanse mellom strømmene som går inn i en av fasene og kommer ut av de andre. Fase 1 vil indusere et magnetfelt. Det samme vil fase 2. Disse er av omvendt polaritet og vil derfor utlikne hverandre. Dermed vil det ikke opprettes elektromagnetisk aktivitet i metallringen, det vil ikke bli indusert noen spenning i «følerspolen» og jordfeilbryteren vil ikke koble ut. Om det oppstår jordfeil, så vil all strømmen gå gjennom ringen og indusere et magnetfelt (fase 1). Siden jordfeilen sørger for at returstrømmen er mindre så vil ikke lenger returstrømmen (fase 2) utlikne induseringen fra fase 1. Dermed vil det oppstå en overskuddsstrøm i «følerspolen». Denne spolen vil da levere strøm til en transistor som så vil gi spenning ut til et relé inne i jordfeilbryteren. Enheten vil da kutte hele strømbanen på samtlige strømbaner ut til installasjonen. Denne prosessen vil skje lynraskt i henhold til fastsatte reaksjonstider i forskriftene.
Mocoa
Mocoa, opprinnelig San Miguel de Agredo de Mocoa, er en by i Colombia. Den er hovedstad i provinsen Putumayo som ligger sørvest i landet og grenser til Ecuador og peru. Byen ble grunnlagt 29. september 1563 av Gonzalo H. de Avendaño, og har om lag 46 000 innbyggere.
Et jordskred den 31. mars 2017 drepte mer enn 250 mennesker.
Burnt Oak
Burnt Oak er et forstadsområde i Barnet i London, sør for Edgware. I henhold til folketellingen i 2011 har stedet 18 217 innbyggere,
Historie
Det ble åpnet flere butikker og et postkontor, og i 1905 kom det en trikkelinje. Befolkningstallet vokste sakte, slik at i 1921 var det bare omkring tusen innbyggere.
I 1929 åpnet Jack Cohen en butikk i Burnt Oak, som han kalte Tescos. Dette var den første butikken i det som har blitt en av Storbritannias største kjeder. Innendørsmarkedet Watling Market åpnet i 1936, med et hundretall butikker.
Mot slutten av 1900-tallet kom nye folkegrupper til, og befolkningen er svært blandet, med store innslag av asiater, afrikanere og østeuropeere sammen med britiskfødte.
Johan Rudolph Thorbecke
Johan Rudolph Thorbecke (født 14. januar 1798 i Zwolle, død 4. juni 1872 i Haag) var en nederlandsk professor i juridiske fag og statsvitenskap. Han var liberal politiker og tre ganger landets statsminister. Han var de facto landets første statsminister. Thorbecke skrev konstitusjonen for Nederland.
Thorbecke ble ansatt som professor i statsvitenskap ved Universitetet i Gent i 1825 og ble utnevnt til professor i juss ved i Leiden i 1830.
Både i artikler og som leder av deputertkammeret (1840–1844) arbeidet han for forfatningsreformer. I 1848 ble han også med i komitéen som ble opprettet til dette formålet og utarbeidet det viktige forfatningsforslaget som samme år ble vedtatt som gjeldende grunnlov.
Chambers kullkraftverk
Chambers kullkraftverk er et varmekraftverk ved Carney's Point i Salem County, delstaten New Jersey, USA. Det eies 40% av Atlantic Power Corporation, og har en installert brutto produksjonskapasitet på 400 MW, fordelt på turbiner à 285–115 MW.
Brenselskilden er pulverisert kull, og anlegget har kogenerasjon.
Årets kvinnelige medieleder
Årets kvinnelige medieleder er en norsk mediepris som deles ut til den kvinnelig medieleder som har markert seg særlig som leder, og som kan vise til oppnådde resultater, journalistisk markedsmessig, økonomisk eller organisatorisk. Gjennom sitt virke skal hun fremstå som et forbilde for andre kvinnelige medieledere. Prisen ble første gang delt ut i 1999. Den deles ut av Medienettverket, et faglig forum for kvinnelige ledere i mediebransjen.
Ouagadougou lufthavn
Ouagadougou lufthavn (IATA: OUA, ICAO: DFFD) er en flyplass i byen Ouagadougou i Burkina Faso. Flyplassen hadde i 2004, 241 466 passasjerer, og er betegnet som en internasjonal flyplass.
Eric Blomgren
Eric Anton Blomgren (født 16. mars 1893 i Stockholm, død 3. februar 1971 i Danderyd) var en svensk skøyteløper som representerte hjemlandet og klubbene Söderbrunns IS og senere Södermalms IK.
Château-Chinon (Ville)
Befolkningsutvikling
Antall innbyggere i kommunen Château-Chinon (Ville)
Cúirt Choiriúil Speisialta
An Chúirt Choiriúil Speisialta (irsk) eller Special Criminal Court (engelsk) er en irsk domstol med tre dommere, men uten jury.
Bare Barn Band
Bare Barn Band er et band fra Arendal som lager musikk for barn.
Bandet ga ut debutalbumet Sett deg opp i kørja i 2009, og releasekonsert ble holdt 15. november samme år i Arendal rådhus og kulturhus.
Bare Barn Band deltok på Parkkonsert i 2009, og er med på Park CD-N som kom ut samme år. De spilte på Canal Street i Jazz in the park i 2009 sammen med blant andre Maria Mena. og i 2010 på Plaskejazz sammen med Elisabeth Lindland på Merdø. De hadde samme år konsert sammen med Elisabeth Lindland i Arendal rådhus og kulturhus, samt spilte for kronprinsparet i Sam Eydes Plass.
I 2011 spilte de på Arendal Bilmesse, og de er også booket til Plaskejazz på Merdø i 2011 også. Oppfølgeralbumet til bandet blir innspilt i 2011 og er forventet utgitt senere samme år.
Medlemmene i bandet er etablerte musikere som alle lever av musikk på ett eller annet vis. Dag Tynes er kjent fra blant annet bandet Theo og CD-en Det har raba igjen...nye og kjente spor... til Knut Andreas Olsen. Rasmus Solem har blant annet vært studiomusiker for Espen Lind og deltatt på albumutgivelse med Inger Marie Gundersen, som har Ole Kelly Kvamme i sitt faste band. Leif-Magnus Lilleaas har utdannelse fra Berklee College of Music og Liverpool Institute for Performing Arts, og er utdannet musikkterapeut ved Norges musikkhøgskole.
Paris–Roubaix
Paris–Roubaix er et sykkelritt i Nord-Frankrike. Rittet ble arrangert for første gang i 1896, er blitt det mest berømte av de klassiske endagsrittene, et av de fem «monumentene».
Rittet arrangeres i april og går over brosteinsstrekninger og røffe veier i det nordlige Frankrikes kullgruveområder. Like etter første verdenskrig fikk rittet kallenavnet l'enfer du Nord (Helvetet i nord). Rittet følger frontlinjene fra krigen, og passerte dermed gjennom mange av krigens ruiner, kratere og ødeleggelser.
Flest seire har de belgiske syklistene Roger De Vlaeminck og Tom Boonen med fire hver. Nordmannen Thor Hushovd ble nr. 3 i 2009 og nr. 2 i 2010.
14. september
14. september er den 257. dagen i året og den 258. i skuddår. Det er 108 dager igjen av året.
Navnedag
Ingebjørg, Ingeborg.
Fødsler
Se flere som er født 14. september i Kategori:Fødsler 14. september.
Kemi
Kemi (nordsamisk: Giepma) er en by i landskapet Lappland i nord-Finland. Kemi er plassert innerst i Bottenviken og har omtrent 23 424 innbyggere og har en utstrekning på 91,96 km².
Godfrey Thoma
Thoma ble valgt inn i parlamentet i valget mai 2003, og ble formann, men trakk seg fra denne posisjonen etter én dag. I René Harris' regjering ble han først justis- og fiskeriminister. I Ludwig Scottys regjering er han justisminister. Thoma fikk fornyet tillit i parlamentsvalget i oktober 2004.
Kemi
Byen ble grunnlagt i 1869 ved en kongelig forordning på grunn av de gode havneforholdene. Havnen i Kemi er en av de viktigste i Finland og brukes vesentlig av papirindustrien. Byen har også et universitet.
Kemi er en finskspråklig by.
Byen er kjent som hjemmbyen til det symfoniske-metal bandet Sonata Arctica.
Metanol
Metanol eller metylalkohol (i folketale også betegnet tresprit) er en organisk forbindelse, mer presist det enkleste medlem av stoffgruppen som kalles alkoholer. Metanol er svært giftig, og selv små doser kan føre til blindhet eller død. Ved romtemperatur og atmosfærisk trykk er stoffet en farveløs, flyktig væske. Metanol har en lukt som ligner på etanol, og det er derfor vanskelig å skille mellom de to alkoholene ved bare å vurdere utseende og lukt.
Stoffet kan brenne i den oksygenholdige, atmosfæriske luften og danner da karbondioksid og vann. Metanol brenner med en nesten usynlig flamme.
Fremstilling
I Norge fremstilles metanol etter den sistnevnte metoden ved metanolfabrikken på Tjeldbergodden i Møre og Romsdal.
Ved moderate trykk på 10–20 atm og høye temperaturer (ca. 850 °C), reagerer metan med damp på en nikkelkatalysator og danner syngas ifølge reaksjonsligningen:
Denne reaksjonen, ofte kalt damp-metan reforming eller SMR, er endoterm og begrensningene i varmetilførsel begrenser størrelse og trykk i de katalytiske reaktorene.
Tekniske anvendelser
Metanol brukes som:
Giftighet
Metanol er ikke giftig i seg selv, men det nedbrytes i leveren via enzymet alkoholdehydrogenase til formaldehyd og videre til maursyre, som kan medføre blindhet og kan være dødelig. Metanol kan også være skadelig om man innånder dampen eller får den på huden. Utsettes man regelmessig for damper eller direkte hudkontakt med stoffet, akkumuleres det i kroppen til skadelige konsentrasjoner.
Symptomer
Den kliniske diagnosen er vanskelig, men synsforstyrrelser kombinert med hyperventilasjon er symptomer som bør vekke mistanke. Giftvirkningen inntrer først tidligst 15-20 timer etter inntak. Ved inntak samtidig med etanol vil metanolnedbrytingen hemmes da etanol har høyere affinitet for enzymet alkoholdehydrogenase. Dette gjør at metanol i større grad utskilles uomdannet i urin og utånding med halveringstid på drøye 40 timer. Pasienter har blitt behandlet for metanolforgiftning så sent som 5-7 dager etter siste inntak.
Behandling
Ved mistanke om metanolforgiftning er det viktig å starte behandling så tidlig som mulig. I behandlingen benyttes etanol og fomepizol parallelt med dialyse for å fjerne konsentrasjonen av metanol.
Metanolfabrikker
Dyno eier 40 % av en metanolfabrikk i Delfzijl i Nederland som er basert på naturgass fra Ekofiskfeltet som ilandføres i Emden i Nord-Tyskland.
Norsk Industri
Equinor har bygd ut mottaksanlegg for naturgass fra Heidrunfeltet via transportrøret Haltenpipe på Tjeldbergodden. Naturgassen blir blant annet benyttet som råstoff i en metanolfabrikk. Det er også bygget et gasskraftverk på området som eies av Statnett og driftes av Equinor.
Arne L. Haugen
Arne L. Haugen (født 25. juli 1939 i Meldal) er en norsk politiker (A).
Han er en av de lengstsittende ordførere i Norge, og var ordfører i Meldal kommune, Sør-Trøndelag, fra 1979 til 2005. Han ble valgt som vararepresentant til Stortinget fra Sør-Trøndelag i 2005, og møtte fast mens Trond Giske var i regjering.
Haugen har skogbruksutdannelse, og drev egen gård inntil han ble heltidspolitiker.
Big Red
Big Red er en amerikansk tyggegummi med kanelsmak, som også produseres i Skandinavia. Tyggegummien produseres av Wrigley's, og ble opprinnelig lansert i 1975. I USA produseres tyggegummien med kunstige søtningsmidler, mens den i Skandinavia produseres med sukker.
Lieke
Lieke er et nederlandsk kvinnenavn. Det har opprinnelse som en kjæleform av Angelique, som er en fransk form av Angelica. Dette navnet har opprinnelse i latinske angelicus, «engleaktig». Dette er igjen relatert til greske αγγελος (angelos), «sendebud».
Utbredelse
Lieke var et svært populært navn på jentebarn født i Nederland i 2007.
Kjente personer med navnet
Personene i listen er ordnet kronologisk etter fødselsår.
Statisk trykk
Statisk trykk er det trykket på et nivå i atmosfæren som bestemmes av tyngdekraften av luften over punktet.
Siden volumet av en gassmengde er omvendt proporsjonal med tettheten av gassen, og med trykket i gassen, bestemmer det statiske trykket tettheten i gassen.
Det statiske trykket må skilles fra det dynamiske trykket som oppstår som overtrykk foran et objekt i bevegelse gjennom gassen, eller som undertrykk bak det samme objektet. Løftet som holder en vinge oppe, er resultantkraften av trykket på vingens areal når små deler av vingeoverflaten beregnes for seg. For hvert punkt på vingens overflate er trykket summen av det statiske og det dynamiske trykket.
Endring i det statiske trykket måles som vertikalhastighet med en stigehastighetsmåler. Dette er et av de viktigere instrumentene i fly, spesielt i seilfly.
I fly er det åpning på en eller begge sider av flyet med rør eller slangeforbindelse til instrumentene. Trykket overføres til høydemåleren som kan kalibreres til å måle trykkhøyde som høyde over havet, høyde over en flyplass, eller som flygenivåer (Flight level). Dette trykket benyttes også for en trykksensor som kan kobles til flyets transponder, «radarreflektor» slik at flyets høyde kommer på skjermen til flygelederene.
Flyets fart gjennom lufta kan måles på flere måter. Det mest interessante er å måle luftmotstanden, eller det dynamiske trykket, som gir mulighet for at vingene gir løft. Derfor er den viktigste hastighetsmåleren en trykkmåler som måler forskjellen mellom det dynamiske og det statiske trykket og omsetter dette til den farten dette ville gi med luftmotstand i standardatmosfæren ved havets overflate. Denne farten oppgis som indikert flyfart (indicated air speed / IAS). Det dynamiske trykket overføres fra pitotrøret som har åpning mot fartsretningen. Dersom pitotrøret tettes av is eller insekter vil hastighetsmåleren vise feil verdi.
Dersom åpningen for det statiske trykket på et fly tettes av insekter eller is, vil høydemåler, hastighetsmåler og stigehastighetsmåler vise helt feil verdier. Flyene har en ventil i førerkabinen, «alternate static pressure», som kan åpne for andre åpninger til de samme rørene for å få bedre funksjon på disse instrumentene.
DS «Ravn» (1907)
DS «Ravn» var et lasteskip bygget av Stavanger Støberi & Dok i 1907 med byggenummer 55. Hun ble levert til reder P. Hamre, Haugesund i november samme år. Året etter ble hun solgt til S.L. Christie. Der seilte hun frem til krigsforliset 22. oktober 1916.
Krigsforlis
DS «Ravn» var lastet med koks og råjern på reise fra Middlesbrough til Alger. 22. oktober 1916 ble hun stanset og senket av den tyske ubåten UB-39 i middelhavet utenfor Cape Tenes i Algerie.
Midland gasskraftverk
Midland gasskraftverk er et gasskraftverk i byen Midland i delstaten Michigan i USA. Det har en installert produksjonskapasitet på 1.500 MW, med kogenerasjon i gassturbiner. Brenselkilden er naturgass. Det leveres fjernvarme til et Dow Chemical-anlegg i nærheten.
Arbeidet med anlegget var opprinnelig tiltenkt bygging av et kjernekraftverk, men etter Three Mile Island-ulykken i 1979 ble dette stilt i bero. I 1984, da kjernekraftverket var 85% ferdigstilt, ble planne endret og det ble installert gasskraft-utstyr som stod ferdig i 1991. Deler av det opprinnelige utstyret ble flyttet til Davis-Besse kjernekraftverk.
Boyd Coddington
Boyd Leon Coddington (født 28. august 1944 i Rupert i Idaho, død 27. februar 2008 i Los Angeles i California) var eieren av Boyd Coddington Hot Rod Shop og stjerne i reality-serien «American Hot Rod» som i Norge ble sendt på Discovery Channel. Han er blant annet kjent for å ha designet Cadzillaen, en spesialbygget bil basert på en 1950-talls Cadillac-modell til rockeren Billy Gibbons i ZZ Top.
Biografi
Coddington vokste opp i Rupert i Idaho, der han fikk sin første bil, en 1931 Chevrolet-truck da han bare var 13 år gammel. Han gikk på maskinist handelsskole ved Idaho State University og gjennomførte et treårig lærlingeprogram. I 1966 flyttet han til California og begynte med å bygge hot rods om dagen og arbeide som maskinarbeider om natten. Han ble snart kjent for å bygge unike hot rods og i 1977 åpnet han sitt eget verksted, Hot Rods by Boyd, i Cypress i California. Hans første kunde var Vern Luce som eide en '33 coupe. Denne ombygde bilen vant prisen Al Slonaker Award ved Oakland Roadshow i 1981. I 1988 startet Coddington Boyds Wheels Inc for å bygge og selge spesialbygde bilhjul laget av aluminium. I 1997 ble Coddington (sammen med sin daværende designer Chip Foose) opptatt i æresbevisningen Hot Rod Hall of Fame. I 1998 måtte Coddington reorganisere Boyds Wheels på grunn av en konkurs. Coddington mottok Daimler-Chryslers designpris to ganger, og Coddingtons byggverk har vunnet prisen Grand National Roadster Shows æresbevisning «America's Most Beautiful Roadster (AMBR)» hele 7 ganger. .
7. april 2005 erklærte Coddington seg skyldig i bedrageri. Coddington hadde registrert komplette spesial- og håndbygde biler som veteranbiler for å unngå utslippskrav og skattekonsekvenser.
Frem til sin død hadde Coddington et verksted på 5 000 m² i La Habra i California med 70 ansatte. Coddington ble innlagt på sykehus like etter vinterferien 2007/2008. Han ble sendt hjem, men klagde på fortsatte vansker og ble innlagt på et sykehus nær hjemmet sitt (Presbyterian Intercommunity Hospital i Whittier). Etter å ha fått en diagnose der, ble han operert i all hast. Han døde 27. februar 2008, den offisielle dødsårsaken var komplikasjoner forbundet med diabetes, svikt i lever og nyrer.
Sølvnitrat
Sølvnitrat er en giftig og etsende kjemisk forbindelse av sølv, nitrogen og oksygen. I sin rene form ved romtemperatur og i atmosfærisk trykk opptrer stoffet som gjennomsiktige eller hvite krystaller.
Up in the Air
Up in the Air er en amerikansk dramakomediefilm fra 2009. Filmen er regissert av Jason Reitman, som også har produsert filmen sammen med sin far Ivan Reitman og skrevet manus sammen med Sheldon Turner. Up in the Air er basert på romanen ved samme navn av Walter Kirn fra 2001. Filmen har bl.a. George Clooney, Vera Farmiga, Anna Kendrick og Jason Bateman i hovedrollene.
Sølvnitrat
Tekniske anvendelser
Sølvnitrat brukes i fotografisk film og i fremstillingen av fargestoffer. Dessuten utgjør det "kilden" til sølv ved forsølving (blant annet forsølving av glassplater som dermed blir til speil).
Giftighet
Sølvnitrat er giftig ved inntak eller inhalasjon. Ved kontakt med hud kan stoffet skape brune misfarginger, som gradvis blir svarte. Disse misfargningene kan ikke vaskes bort eller fjernes – har man først fått dem, må man vente på at huden slites bort, og ny flekkfri hud skapes innenfra.
Up in the Air
Handling
Ryans (George Clooney) jobb er å fjerne andre mennesker fra sin. Han har over 250 reisedager i året og flere millioner kilometer med fly på samvittigheten. Han utnytter andre folks desperasjon og tomhet til sin egen fordel, og han lever for jobben sin. Han evner ikke å se at hans eget liv er minst like tomt som livene til de han sparker. Jobben fører også til at han forelsker seg i den like reiseglade Alex (Vera Farmiga). Men når hans sjef Craig (Jason Bateman) ansetter den unge og svært ambisiøse Natalie (Anna Kendrick), som presenterer sitt eget teknologiske fremtidsprogram, blir ideologien som han så desperat i hele sitt liv har vernet om, plutselig truet. Så han får henne som sin elev, og tar henne med seg rundt i hele landet for å lære henne sin jobb. Etter hvert som Natalie lærer seg opp og dermed ser sårbarheten til menneskene hun og Ryan sparker, blir hun mer og mer skeptisk til den. I begynnelsen frustrerer dette Ryan, men snart begynner han å innse at hun har rett – ikke bare om jobben, men også hans livsstil.
Sølvnitrat
Giftighet
Løsninger med lave konsentrasjoner (f.eks. 1 %) av sølvnitrat virker antiseptisk, og har tidligere (til 1984-85) vært anvendt som øyedråper på nyfødte. Fortsatt brukes lapisstift i noen grad i sårbehandling.
Ved fjerning av virusvorter/fotvorter/verruca vulgaris vil etsing av sårbunnen en gang om dagen i noen dager med lapisstift redusere sannsynligheten for at vorten kommer igjen.
Sølvnitrat kan blandes med vann og salt i en blanding, for så å filteres. Legges det så i sollys, med en gjenstand over vil man se de kjemiske reaksjonene.
Cand.polit.
Cand.polit. er en akademisk grad i Danmark og tidligere i Norge. Cand.polit. er en forkortelse og den fulle betegnelsen er candidata rerum politicarum for kvinner, og candidatus rerum politicarum for menn.
Graden ble innført ved Københavns Universitet i 1848. Den tildeles i dag bare innen faget økonomi ved Københavns Universitet, mens økonomikandidater fra andre danske universiteter får graden cand.oecon. Graden er femårig og oversettes til engelsk som Master of Science (MSc) in Economics. Kandidater fra Københavns Universitet med rett til tittelen cand.polit. kan velge å bruke graden cand.oecon. i stedet. De som er cand.oecon. fra andre danske læresteder kan imidlertid ikke kalle seg cand.polit.
I Norge ble cand.polit. innført etter dansk forbilde og ble brukt som tittel på samfunnsvitenskapelig embetseksamen, som ble avlagt ved de samfunnsvitenskapelige fakulteter i Norge. Graden ble de siste tiårene oppnådd på grunnlag av eksamener som omfattet minst 12 semesters (6 års) normert studietid. Den bygde på cand.mag.-graden i samfunnsvitenskap eller tilsvarende utdanning med tillegg av hovedfagseksamen i et samfunnsvitenskapelig fag. I forbindelse med Bologna-prosessen ble graden fra 2003 erstattet av mastergraden. Cand.polit. ble som overgangsordning tildelt siste gang vårsemesteret 2007. De som er cand.polit. kan velge å kalle seg master i samfunnsvitenskap, men de som har mastergraden i samfunnsvitenskap kan ikke kalle seg cand.polit.
Tom Mann
Tom Mann (født 15. april 1856 i Bell Green ved Coventry, død 13. mars 1941) var en britisk faglig aktivist, fra 1920 medlem av det britiske kommunistpartiet.
Arbeiderbevegelsen
Mann var stor grad selvlært og han ble en vellykket organisator og en populær foredragsholder i den britiske arbeiderbevegelsen. Mann fant seg snart arbeid som lærling i verkstedsindustrien. Han ble politisk inspirert av taler holdt av blant annet Annie Besant og John Bright.
Mann fullførte sin læretid i 1877 og flyttet deretter til London, men han klarte ikke å finne arbeid som fagarbeider, og tok deretter en rekke ufaglærte strøjobber.
Sergio Agüero
Sergio Leonel Agüero del Castillo (født 2. juni 1988) er en argentinsk tidligere fotballspiller.
Tom Mann
Arbeiderbevegelsen
Etter å ha lest et kommunistisk manifest i 1886 fikk Mann flere kommunistiske synspunkter og ideer. Sammen med blant andre Ben Tillett, var Mann en av de ledende figurene i London Dock Strike som ble gjennomført i 1889. Mann var ansvarlig for å organisere hjelpearbeidet for de streikende og deres familier. Med støtte fra andre fagforeninger og ulike organisasjoner, ble streiken vellykket. Etter denne streiken ble Mann valgt til president av den nydannede Dock, Wharf, Riverside og General Union, med Ben Tillett som generalsekretær.
Sergio Agüero
Agüero regnes som en av verdens beste angripere, og ble toppscorer i Premier League sesongen 2014/2015 med 26 mål.
Tom Mann
Arbeiderbevegelsen
I 1894 var Mann en av grunnleggerne av Independent Labour Party og han ble dette partiets sekretær i 1894. Manns religiøse tro skal ha vært like sterk som hans politikk. Han var anglikansk, og organiserte støtte fra flere kristne organisasjoner som for eksempel Frelsesarmeen under en rekke streiker i Storbritannia. I 1893 fantes det flere rykter om at han hadde tenkt å bli prest.
Sergio Agüero
Før sesongen 2015/2016 byttet Agüero draktnummer fra sin ikononiske 16 til 10, etter at Edin Džekos overgang til Roma gjorde at nummeret ble ledig.
Tom Mann
Arbeiderbevegelsen
I 1901 emigrerte Mann til Australia. meng han reiste tilbake til Storbritannia i 1910.
Sergio Agüero
Klubbkarriere
I 2006 gikk han fra argentinske Independiente til spanske Atlético Madrid for 23 millioner euro. Hans 101 mål på 234 kamper, i tillegg til å vinne Europaligaen og Supercupen i 2010, gjorde at han tiltrakk seg oppmerksomheten til flere europeiske storklubber. Han endte til slutt opp i engelske Manchester City i 2011 for en sum rundt 35 millioner euro.
Onsdag 27. juli 2011 signerte han for Manchester City, han blir dermed den dyreste spilleren klubben har kjøpt frem til da.
Tom Mann
Arbeiderbevegelsen
Mann ledet Liverpool General Transport Strike i 1911. I 1912 ble han dømt under oppfordring til å drive streiker. Mann var en kraftig motstander av Storbritannia sitt engasjement under første verdenskrig på grunn av sosialistisk og religiøst grunnlag.
Sergio Agüero
Klubbkarriere
I hans første kamp for Manchester City mot Swansea City scoret han to mål, og hadde en målgivende pasning. Agüero avgjorde siste serierunde for Manchester City mot Queens Park Rangers på overtid, hvor Manchester City vant 3–2 og dermed serien i 2011/2012-sesongen.
Agüero er toppscorer for Manchester City med 260 mål. Han er den spilleren i Premier Leauge med flest mål for én klubb med sine 184. Han er den spilleren med flest hattrick i Premier Leauge (12). I tillegg er han den som har best målsnitt (antall mål per kamp) for spillere med over 100 kamper.
Tom Mann
Arbeiderbevegelsen
Mann publiserte flere kommunistiske pamfletter og han ble arrestert for oppvigleri ved flere anledninger. I 1932 ble han fengslet for «oprørsk agitasjon» i forbindelse med hungermarsjen til London. Han ble løslatt året etter.
Dinitrogenoksid
Dinitrogenoksid (best kjent som «lystgass» eller «lattergass») er en fargeløs, ikke-brennbar gass ved romtemperatur og atmosfærisk trykk med en behagelig, lett søtlig lukt. Navnet «lattergass» skyldes virkningen den har på mennesker som inhalerer den, og den brukes også som beroligende middel, særlig av tannleger og på sykehus. Dinitrogenoksid er på Verdens helseorganisasjon sin liste over essensielle medisiner.
Tom Mann
Arbeiderbevegelsen
Mann var en meget populær skikkelse i den britiske arbeiderbevegelsen, og han tiltrakk seg et stort publikum til alle sine offentlige møter og andre ytelser. Under den spanske borgerkrigen på slutten av 1930-tallet ønsket Mann å kjempe på den republikanske siden, men på denne tiden ble han ansett som alt for gammel. Mann var medlem av Communist Party of Great Britain.
Dinitrogenoksid
Historie
Dinitrogenoksid ble oppdaget i 1772 av Joseph Priestley, og i 1790-årene eksperimenterte Humphry Davy sammen med noen venner (deriblant poetene Samuel Taylor Coleridge og Robert Southey) med å inhalere gassen. De oppdaget fort dinitrogenoksidets sløvende virkning på smertesansen uten at personen mister bevisstheten helt, og siden er stoffet blitt brukt som bedøvelsesmiddel.
Sergio Agüero
Klubbkarriere
31. mai 2021 signerte han for Barcelona. Den 15. desember 2021 la han opp som fotballspiller.
Dinitrogenoksid
Tekniske anvendelser
Dinitrogenoksid brukes som
Virkning på kroppen
Ved innånding forårsaker dinitrogenoksid ufølsomhet overfor smerte, samt eufori, svimmelhet og i visse tilfeller en svakt afrodisisk virkning. Virkningen varer svært kort, opptil cirka fem minutter etter en inhalering. Større doser over kort tid kan dessuten medføre mild kvalme eller varig svimmelhet. Gassen i seg selv er ikke giftig, men kan fortrenge oksygenet i innåndingsluften og dermed føre til kvelning. Lengre tids bruk i større mengder er forbundet med symptomer som minner om mangel på B12-vitamin, blodmangel og skader på nervesystemet.
Dinitrogenoksid som rusmiddel
Dinitrogenoksid er et hallusinogent, mer presist et dissosiativt rusmiddel. Rusen kan gi en følese av avstand fra virkeligheten, milde synsforandringer, svimmelhet, latter og endringer i hørsel. Lyder blir ofte oppfattet som intense. Mange opplever at alt de hører blir forvrenget og overdøvet blant annet av pipelyder eller Hvit støy. Man kan også oppleve at lyder blir dempet. Lyder blir av mange oppfattet som å ha en metallisk klang.
Sergio Agüero
Landslagskarriere
Han ble tatt ut i s tropp til VM i fotball 2018 i Russland.
Privatliv
Agüero fikk sammen med Giannina Maradona, Diego Maradonas datter, sønnen Benjamin Agüero Maradona 19. februar 2009.
Dinitrogenoksid
I Norge
Det er ikke ulovlig å kjøpe, oppbevare eller å bruke dinitrogenoksid i Norge, men det er ulovlig å selge det til rusformål.
Virkning i forbrenningsmotorer
Når dinitrogenoksid varmes opp til cirka 300 grader Celsius deler molekylet seg til oksygen og nitrogen. Ved injeksjon av dinitrogenoksid i en motor betyr dette at mer oksygen er tilgjengelig under forbrenningen. Fordi det nå finnes mer oksygen, kan det injiseres mer drivstoff, slik at den samme motoren nå produserer mer kraft. Lystgassinjeksjon er en av de enkleste metodene for å øke effekten i en bensinmotor.
Dinitrogenoksid har også en annen effekt som forbedrer ytelsen ytterligere. Når det fordamper, gir lystgass en betydelig avkjølende effekt på inntaksluften. Når temperaturen reduseres økes luftens tetthet, og dette resulterer i en større mengde oksygen inne i sylinderen.
Problemet med lystgass er at gasstanken krever mye plass, selv om det er komprimert til en væske, og motoren trenger mye av det. En motor med fem liter slagvolum som roterer med 4,000 omdreininger per minutt (r/min) forbruker ca. 10 000 liter luft per minutt. Dette betyr at det ville forbrukes en enorm mengde av lystgass for å kjøre en bil kontinuerlig over lang tid. Derfor bruker sjåføren det svært selektivt og i korte perioder ved å trykke på en knapp eller tilkoblet sensor på gasspedalen, slik at det kun er ved fullt gasspådrag det kobles inn.
Se også
Nos
Bobo Dioulasso lufthavn
Bobo Dioulasso lufthavn (IATA: BOY, ICAO: DFOO) er en flyplass i byen Bobo Dioulasso i Burkina Faso. Flyplassen er betegnet som en internasjonal flyplass, da den har flyvninger til Elfenbenskysten.
Jamaica under Sommer-OL 1972
Jamaica under Sommer-OL 1972. Førtien sportsutøvere fra Jamaica deltok i fem sporter under 1972 i München. Jamaica kom på delt 43.-plass på medaljestatistikken med en bronsemedalje.
Gaustatoppen turisthytte
Gaustatoppen turisthytte, også kalt Gaustahytta, er en turisthytte som eies og drives av Den Norske Turistforening Telemark, et lokallag av Den norske turistforening (DNT). Hytta ligger ca. 1830 moh., nær toppen av Gaustatoppen, og er en steinhytte fra 1893 bygget av Skien - Telemark Turistforening (senere: DNT Telemark). Hytta ble modernisert i 1999 og har enkel servering hver dag i sommersesongen frem til rundt midten av september samt noen helger etter det.
Velger man å starte turen til toppen fra parkering ved Svineroi er turen på ca 3 km og man bruker ca 2 timer opp, fra Stavsro er turen ca 5,1 km og du bruker ca 3 timer. For de som ikke ønsker å gå kan man benytte Gaustabanen inne i fjellet.
DS «Turisten»
DS «Turisten» er en dampbåt bygget på Nylands mekaniske verksted i Christiania (Oslo) i 1887. Båten var byggenummer 65.
DS «Turisten» gikk som passasjer- og godsbåt på Haldenkanalen fra 1887 til 1963. I 1967 ble skroget senket i Femsjøen. 30 år senere, i 1997 så DS «Turisten» igjen dagens lys, da skroget ble hevet og drømmen om atter engang å se Haldenvassdragets dronning på kanalen kom et skritt nærmere en realitet.
DS «Turisten» kom etter hvert til verftet Hansen & Arntzen i Stathelle hvor skipet har gjennomgått en fullstendig restaurering siden 1997 og frem til juni 2009. 6.-7. juni ble hun slept fra Stathelle og inn til Halden til stor festivitas. 8.-9. juni ble hun fraktet på land opp til Femsjøen, hvor hun ble sjøsatt, 42 år etter at hun ble senket.
Skipet fremstår i dag kanskje enda vakrere enn hun noengang har vært, etter at det har vært brukt godt over 40 millioner kroner på arbeidet med å bringe båten tilbake til den stand hun var etter restaureringen i 1927. Navnet «Turisten» ble ikke godkjent av sjøfartsdirektoratet, siden det allerede fantes et annet fartøy med det navnet: MS «Turisten» (som også trafikkerte Haldenkanalen). Skipet ble derfor først døpt «Tur», men i 2010 ble MS «Turisten» omdøpt MS «Strømsfoss», og DS «Turisten» kunne få tilbake sitt gamle navn.
Daglig leder i D/S Turisten AS er Ole Svendsby. Rederiet har kontor i Aremark Næringspark.
Warren Barton
Warren Dean Barton (født 19. mars, 1969 i Stoke Newington, London, England) er en tidligere engelsk landslagsspiller i fotball som spilte for sju engelske fotballklubber i årene 1987 til 2005.
Barton spilte 3 landskamper for fra 1995 til 1996.
Biografi
Warren Barton startet sin profesjonelle fotballkarriere da han skrev under for Maidstone United i juli 1989. Etter å ha spilt 42 ligakamper for Maidstone i 1989/90-sesongen kjøpte Wimbledon Barton for £300 000 i juni 1990. I hans første sesong for Wimbledon scoret han 3 mål på 37 ligakamper, mens han i de påfølgende sesongene fikk bokført ett mål på 42 ligakamper og 2 mål på 23 ligakamper. I 1993/94-sesongen noterte han seg for 2 mål på 39 ligakamper og det gjorde han også i sin femte og siste sesong for the Crazy Gang.
I juni 1995 kjøpte Newcastle United han for £4 000 000, og denne prisen gjorde han til den dyreste forsvarsspilleren i England.
Litteratur
Breedon Books Publishing, Derby. ISBN 1-85983-409-4 Headline Book Publishing, London. ISBN 0-7553-1311-9
Metallurgisk industri
Metallurgisk industri er en prosessindustri for fremstilling av metalliske produkter. Dette kan være jern, stål, ferrolegeringer og aluminium. Denne industrien er ofte kapital-, energi-, areal- og bemanningsintensiv og omtales derfor også som tungindustri.
Norgesrekordhistorikk på 200 m fri
Oversikt over utviklingen av norgesrekorder på 200 m fri svømming for både langbane (50 meter) og kortbane (25 meter).
Sist oppdatert: 15. desember 2018
Nøytrino
Et nøytrino er en elementærpartikkel uten elektrisk ladning som første gang ble postulert av Wolfgang Pauli i 1931. Et nøytrino er et lepton, i likhet med elektronet. Symbol: ν (ny = gresk n). Vi kjenner i dag til tre nøytrino-typer. Elektron-nøytrinoet, myon-nøytrinoet og tau-nøytrinoet. Det er kjent at nøytrinoene har en viss masse, men det er ukjent hvor stor den er. Det at nøytrinoene har masse er et lenge etterlengtet avvik fra standardmodellen.
Nøytrinoer produseres i mange reaksjoner, særlig i partikkelhenfall. Det var faktisk gjennom et omhyggelig studium av radioaktive henfallsreaksjoner at fysikerne kunne slutte seg til nøytrinoets eksistens. Fordi det ble produsert mange nøytrinoer da universet var ungt, og fordi nøytrinoene påvirkes lite av annet stoff, er det mange av dem i verdensrommet i dag. Siden det er så mange av dem, kan de kanskje gi et viktig bidrag til den totale massen i verden selv om de er veldig lette, og således kanskje påvirke universets utvidelse.
I september 2011 indikerte forsøkene ved CERN at hastigheten til nøytrinoer kunne overgå lyshastigheten, men det ble ikke bekreftet av andre eksperimenter. I mars 2012 ble det kjent at en løs datakabel kan ha forårsaket feil i måleresultatene. Selv om lyset er raskere enn nøytrinoer i vakuum, er partiklene likevel raskere enn lyset når de passerer gjennom materie.
Anders Hagen
Anders Hagen (født 15. mai 1921 i Vang (nå i Hamar), død 15. juli 2005 i Bergen) var en norsk arkeolog.
Hagen tok sin magistergrad i 1945, doktorgraden i 1954, og ble ansatt som professor i nordisk arkeologi ved Universitetet i Bergen i 1961.
ILLUMINATI
«ILLUMINATI» er den japanske rockegruppa Malice Mizers sjette singel. Den ble utgitt i 1998.
Anders Hagen
Han var formann i Norges Naturvernforbund 1961-1969, i Statens naturvernråd 1970-1972.
ILLUMINATI
Kilder
Illuminati (song)
Anders Hagen
Hagen ble utnevnt til Ridder av 1. klasse av St. Olavs Orden i 1989.
Hagen tok i 1958 initiativet til, og organiserte de første arkeologiske undersøkelsene i høyfjellet i Sør-Norge i samband med vassdragsreguleringer. Røynslene fra dette arbeidet var viktige da han tok initiativet til Hardangerviddaprosjektet for tverrvitenskapelig kulturforskning (1970–75), som gikk ut på å dokumentere Hardangerviddas kulturhistorie fra de eldste tidene fram til vår eget tid.
Mexico under Sommer-OL 1972
Mexico under Sommer-OL 1972. 174 sportsutøvere, 162 menn og 22 kvinner fra Mexico deltok i tjue sporter under Sommer-OL 1972 i München. Mexico kom på 33.-plass med en sølvmedalje.
Jag är fri (Manne leam frijje)
«Jag är fri (Manne leam frijje)» er en sørsamisk joik, med seks setninger som kores på svensk, fremført av den svenske vokalisten Jon Henrik Fjällgren. Teksten og melodien er skrevet av Fjällgren selv, Erik Holmgren, Tony Malm og Josef Melin.
Joiken ble fremført under den tredje delfinalen av Melodifestivalen den 21. februar 2015 og ble direktekvalifisert til finalen som ble avholdt i Stockholm den 14. mars 2015. I finalen endte joiken på andreplass, med en sammenlagt poengsum på 139, beregnet ut fra 17 prosent av telefon- og SMS-stemmene og tilsammen 54 poeng avgitt fra de internasjonale juryene.
Fremførelsen ble utført med tre bakgrunnsvokalister hengende i lange liner fra taket for å symbolisere nordlyset, to koftekledde som utfører en samisk folkedans og en trommeslager. På prøvene ble det brukt en runebomme, men etter protester ble denne byttet ut med en større tromme.
Jag är fri har ligget to uker på svenske singellister, med en høyeste plassering som nummer ti.
Imingfjell Turistheim
Imingfjell Turistheim er en privateid turisthytte som ligger ved nordøstsiden av Sønstevatn på østsiden av Hardangervidda, ved Imingfjell i Nore og Uvdal kommune i Viken.
Imingfjell Turistheim ligger ca. 1070 moh.
Lene Mykjåland
Hun startet karrieren i Randesund, en bydelsklubb i Kristiansand, der hun spilte på guttelaget til hun var 15 år gammel. I 2003 skrev Mykjåland under for Amazon Grimstad og spilte der inntil hun dro videre til toppserielaget Røa høsten 2005. Hun markerte seg raskt som en av Toppseriens største talenter. Etter å ha spilt på alle de aldersbestemte landslagene, klarte hun også å etablere seg på det norske A-landslaget, og ble tatt ut til troppen til VM i Kina i september 2007. Sammen med fire andre av Røas landslagsspillere valgte hun derimot å boikotte A-landslaget i 2008 på grunn av uenigheter med trener Bjarne Berntsen.
Lene Mykjåland ble Røas toppscorer i 2007 med 11 mål. Sesongen 2008 fulgte hun opp med 18 seriemål, og ble slått av Fløyas Kristy Moore i jakten på toppscorertittelen i Toppserien. Mykjåland ble ettertraktet av flere utenlandske topplag, men valgte å bli værende i Røa også i 2009. I 2009-sesongen scoret Mykjåland 20 mål og ble Toppseriens toppscorer. Hun fikk deretter fornyet tilbudet om profesjonell kontrakt fra Washington Freedom, denne gangen takket hun ja den 23. desember, og ble dermed Norges andre profesjonelle fotballspiller. Mykjåland var knyttet til Røa ut kvartfinalen i UEFA Women's Champions League den 10. og 17. mars, men ble deretter Washington-spiller.
I Washington Freedom markerte hun seg relativt tidlig med å score mål, men hun ble også skadet, og var borte fra tre kamper. Til tross for dette lå hun etter 13 kamper på andreplass på sin klubbs toppscorerliste med 4 mål (Abby Wambach har førsteplass med 5 med to kamper mer spilt, av hvilke to er straffemål). Avstanden ble større etter sesongslutt.
Lene Mykjåland kom også tilbake til landslaget igjen under Eli Landsem. Mykjåland ble med til La Manga og fikk med seg ti minutters innhopp mot England i tidlig 2010. Hun ble også tatt ut til Algarve Cup 2010. Hun startet i kampen mot USA, men ble byttet ut etter 75 minutter. Siden det har Lene Mykjåland vært med på seks av de syv siste landskampene til Norge, bare treningskampen mot Canada utelatt. Imidlertid møtte hun Canada (og scoret mot dem) med Washington Freedom. Bare i en av kampene, hjemme mot Hviterussland, startet hun på benken, muligens da hun var lettere skadet da. Mykjåland har scoret tre mål på sine åtte kamper siden gjenforeningen, to mot Makedonia og et mot Hviterussland (per januar 2012).
Etter avsluttet sesong i Women's Professional Soccer, bestemte Mykjåland seg for å returnere til Norge, og dermed Røa for å bedre sjansene til å bli tatt ut på landslaget til VM i Tyskland i 2011. Mykjåland debuterte i 2011, da hun ikke rakk overgangsvinduet.
I 2011 spilte Mykjåland forskjellige steder på banen. I åpningskampen var hun sentral offensiv midtbane hjemme mot Sandviken. Kampen etter spilte hun sentral midtbane. Hun spilte stort sett der, men gikk også tilbake på midtbanen mot Sandviken og Trondheims-Ørn i cupen. I tillegg spilte hun en periode som høyre indreløper.
Mykjåland ble tatt ut på landslaget til VM og fikk spilletid, men markerte seg ikke stort. På landslaget ble hun plassert stadig lengre ned på banen, og hun spilte en periode høyre back.
Meritter
Med Røa: Med LSK Kvinner:
Oh How Happy Are They Who the Savior Obey
«Oh How Happy Are They Who the Savior Obey» er en engelsk salme. Teksten ble skrevet av Charles Wesley og publisert i Hymns and Secret Poems i 1749. Melodien er av William H. Monk. Den ble publisert i Hymns Ancient and Modern i 1889.
Mark Stone
Mark Stone var bassist i bandet «Mammoth» før det skiftet navn til Van Halen.
Han var bassist i bandet fra 1972 til 1974. Han ble erstattet av Michael Anthony rett før bandet skiftet navn til Van Halen. Han er ikke kreditert for noe av musikken til Van Halen, og er heller ikke med på noen utgivelser.
Stone bor i Pasadena, California.
5. desember
5. desember er den 339. dagen i året, den 340. i skuddår. Det er 26 dager igjen av året.
Navnedag
Stine, Ståle
Fødsler
Se flere som er født 5. desember i Kategori:Fødsler 5. desember.
Dødsfall
Se flere som døde 5. desember i Kategori:Dødsfall 5. desember.
Merkedager
Den internasjonale frivillighetsdagen. Et mangfold av frivillige organisasjoner feirer i dag at mennesker rundt i hele verden gjør en innsats – uten å tjene økonomisk på det.
Feiring i Nederland av Sinterklaas. Dette er den nederlandske julefeiringen av St.Nicolas, biskop av Smyrna (dagens Izmir i Tyrkia), som etter sigende var meget gavmild.
Bangui M’Poko internasjonale lufthavn
Bangui M'Poko internasjonale lufthavn (IATA: BGF, ICAO: FEFF) er en flyplass lokalisert syn km nordvest for byen Bangui i Den sentralafrikanske republikk. Flyplassen hadde i 2004 53 862 passasjerer, og er betegnet som en internasjonal flyplass.
Saudasjøen
Saudasjøen er et sted og et delområde i Sauda kommune i Rogaland. Stedet ligger 4 kilometer sørvest for Sauda sentrum. Stedet regnes inn under tettstedet Sauda med 4258 innbyggere. Saudasjøen oppsto som et strandsted tilknyttet gården Sauda. I dag består tettstedet av boligfelt og mekanisk industri. Under andre verdenskrig ble det bygget et stort aluminiumsanlegg på Nesøyra, men produksjonen ble flyttet til Årdal i 1947. Glassfabrikken Si-Glass holder til på Nesøyra. Omfattende industrihistorie.
Saudasjøen er mest kjent for kirkegården med russergraver fra den andre verdenskrig, Sauda Fjordhotel, og Sauda skisenter i Svandalen. Fylkesvei 520 går gjennom tettstedet nordover til Sauda og sørover mot E39.